Exemplar de herbario de *Vitellaria paradoxa* adecuadamente montada nunha folla de papel, coa súa etiqueta de identificación.
En botánica, un **herbario** (do latín *herbarium*) é unha colección de plantas ou de partes de plantas, secadas, conservadas da mellor maneira posíbel, identificadas e acompañadas de información crítica como a identidade do colleiteiro, o lugar e a data da recolección e o hábitat onde se encontraba a planta.

Funcións e características
--------------------------

A súa función é a do estudo ou a ensinanza da botánica. Aínda que primariamente se chamaba herbario a colección de plantas secas, hoxe tamén se coñece como herbario o espazo onde se encontra esta colección e á institución que a xestiona. As grandes coleccións adoitan residir en institucións de investigación, como xardíns botánicos e departamentos universitarios, e baséanse no traballo colleiteiro dos seus investigadores, ao que se suma o froito de frecuentes intercambios con institucións parecidas. 

A confección dun herbario persoal é, ademais, unha ferramenta didáctica na educación botánica, útil non só por ofrecer unha base material para o estudo da diversidade das plantas, senón tamén pola experiencia que achega recoller as mostras no seu ambiente. Os maiores herbarios conteñen pregos procedentes de todo o mundo, pero existen tamén herbarios rexionais, especializados na flora dunha parte do mundo.

Sobre o material vexetal depositado nos herbarios fundaméntase unha parte importante da investigación botánica, sobre todo aquela referida á taxonomía, aínda que tamén es útil para estudos florísticos, bioxeográficos e, incluso, moleculares. O material do herbario é a testemuña das citas de plantas, das descricións das mesmas e dos materiais utilizados para propoñer novos taxons. O **tipo nomenclatural** ou espécime particular ou grupos de espécimes dun organismo do que se fai unha descrición científica que xustifica o nome científico dunha especie, é, na maioría dos casos, unha planta seca, depositada e conservada nun herbario.

Historia
--------

Este concepto de herbario é relativamente moderno. De feito, nos séculos XV e XVI, a palabra "herbario" tiña unha dupla acepción diferente ás actuais. En primeiro lugar utilizábase para designar un libro no que se enumeraban, describían e ilustraban principalmente plantas medicinais e os seus usos. En segundo lugar, tamén se utilizaba o termo "herbario" para referirse a un conxunto de plantas vivas cuxo propósito era o estudo ou o ensino da botánica.

Notas
-----

1. ↑  Definicións no *Dicionario da Real Academia Galega* e no Portal das Palabras para *herbario*.
2. 1 2 3  Font Quer, P. (1993): *Diccionario de botánica*. Barcelona: Editorial Labor, S. A. ISBN 84-335-0078-3, p. 558
3. ↑  Victor, J. E.; M. Koekemoer, L. Fish, S. J. Smithies & M. Mössmer [2004): Introduction *Herbarium essentials: the southern African herbarium user guide*. Introduction. Southern African Botanical Diversity Network. ISBN 1-9199-7601-9.
4. ↑  Herbario de la Universidad de Salamanca Introducción Arquivado 18 de xaneiro de 2012 en Wayback Machine.. Consultado o 9 de xullo de 2020.
5. ↑  Hitchcock, A. S. (1921): "The Type Concept in Systematic Botany". *American Journal of Botany* **8** (5): 251–255.
6. ↑  Moreno, Efraín J. (2007): "El herbario como recurso para el aprendizaje de la botánica". *Acta Bot. Venez.* **30** (2): 415-427.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Herbario*** |

### Outros artigos

* Sistemática
* Taxonomía
* Xardín botánico
* Historia da botánica

### Ligazóns externas

* *Index Herbariorum*. Base de datos consultábel dos herbarios do mundo *(en inglés)*.

|  |  |
| --- | --- |
| Control de autoridades | 
* Wd: Q181916
* AAT: 300005814
* BNCF: 32917
* BNF: 12144301k
* BRE: 2353794
* EBID: ID
* GEC: 0113907
* JSTOR: herbaria
* LCCN: sh85060337
* MAG: 78945076
* NKC: ph120681
* PSH: 862

 |